CELEX: 32006D0065
Language: mt
Date: 2006-02-03 00:00:00
Title: Deċiżjoni tal-Kummissjoni tat- 3 Frar 2006 li temenda d-Deċiżjoni 1997/467/KE dwar l-inklużjoni ta' stabbiliment wieħed fl-Urugwaj f'listi proviżorji ta' stabbilimenti ta' pajjiżi terzi li minnhom l-Istati Membri huma awtorizzati jimportaw il-laħam tar-ratiti (innotifikata taħt dokument numru C(2006) 233) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               123
            
         DEĊIŻJONI TAL-KUMMISSJONI
   tat-3 Frar 2006
   li temenda d-Deċiżjoni 1997/467/KE dwar l-inklużjoni ta' stabbiliment wieħed fl-Urugwaj f'listi proviżorji ta' stabbilimenti ta' pajjiżi terzi li minnhom l-Istati Membri huma awtorizzati jimportaw il-laħam tar-ratiti
   (innotifikata taħt dokument numru C(2006) 233)
   (Test b'rilevanza għaż-ŻEE)
   (2006/65/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 95/408/KE tat-22 ta' Ġunju 1995 fuq il-kondizzjonijiet biex isiru, għall-perjodu proviżorju, listi proviżorji ta' stabbilimenti ta' pajjiż terz li minnhom huma awtorizzati l-Istati Membri jimportaw ċerti prodotti ta' oriġini annimali, prodotti tas-sajd jew molluski bivalvi ħajjin (1), u b'mod partikolari l-Artikolu 2(4) tagħha,
   Billi:
   
               (1)
            
            
               Id-Deċiżjoni tal-Kummissjoni 1997/467/KE tas-7 ta' Lulju 1997 li tħejji lista provviżorja ta' stabbilimenti ta' pajjiżi terzi li minnhom l-Istati Membri jawtorizzaw l-importazzjoni tal-laħam tal-fenek u tal-laħam tal-kaċċa miżmuma fl-irziezet (2) tfassal listi proviżorji ta' stabbilimenti f'pajjiżi terzi li minnhom l-Istati Membri huma awtorizzati jimpurtaw l-laħam tal-kaċċa mrobbi fl-irziezet, il-laħam tal-fenek, u l-laħam tar-ratiti.
            
         
               (2)
            
            
               L-Urugwaj ipprovda l-isem ta' stabbiliment wieħed li jipproduċi l-laħam tar-ratiti li għalih, l-awtoritajiet responsabbli jiċċertifikaw li l-istabbiliment jikkonforma mar-regoli Komunitarji.
            
         
               (3)
            
            
               Skond dan, l-istabbiliment għandu jiddaħħal fil-listi stabbiliti fid-Deċiżjoni 1997/467/KE.
            
         
               (4)
            
            
               L-importazzjonijiet minn dan l-istabbiliment m'għandhomx ikunu eliġibbli għal kontrolli fiżiċi mnaqqsa skond id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3).
            
         
               (5)
            
            
               Id-Deċiżjoni 1997/467/KE għandha għalhekk tiġi emendata skond dan.
            
         
               (6)
            
            
               Il-miżuri previsti f'din id-Deciżjoni huma konformi ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness II għad-Deċiżjoni 1997/467/KE huwa emendat skond l-Anness għal din id-Deċiżjoni.
   Artikolu 2
   Din id-Deċiżjoni għandha tapplika mill-11 ta' Frar 2006.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, 3 ta' Frar 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 243, 11.10.1995, p. 17. Deċiżjoni kif emendata l-aħħar bid-Direttiva Nru 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33. Korrigendum fil-ĠU L 195, 2.6.2004, p. 12).
   
      (2)  ĠU L 199, 26.7.1997, p. 57. Deċiżjoni kif emendata l-aħħar bid-Deċiżjoni Nru 2005/302/KE (ĠU L 95, 14.4.2005, p. 62).
   
      (3)  ĠU L 24, 30.1.1998, p. 9. Direttiva kif emendata l-aħħar mir-Regolament (KE) Nru 882/2004 tal-Parlament Ewropew u tal-Kunsill (ĠU L 165, 30.4.2004, p. 1; Korrigendum fil-ĠU L 191, 28.5.2004, p. 1).
   
      ANNESS
      It-test li ġej jiżdied ma' l-Anness II:
      
         “País:
            Uruguay
            /Země:
            Uruguay
            /Land:
            Uruguay
            /Land:
            Uruguay
            /Riik:
            Uruguay
            /Χώρα:
            Ουρουγουάη
            /Country:
            Uruguay
            /Pays:
            Uruguay
            /Paese:
            Uruguay
            /Valsts:
            Urugvaja
            /Šalis:
            Urugvajus
            /Ország:
            Uruguay
            /Pajjiż:
            L-Urugwaj
            /Land:
            Uruguay
            /Państwo:
            Urugwaj
            /País:
            Uruguai
            /Krajina:
            Uruguaj
            /Država:
            Urugvaj
            /Maa:
            Uruguay
            /Land:
            Uruguay
         
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     240
                  
                  
                     Caltes S.A.
                  
                  
                     Paso de los Toros
                  
                  
                     Tacuarembó
                  
                  
                     CP, SH”